
REFERAT DE APROBARE

	Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea consiliului local Proiectul de Hotărâre pentru modificarea Hotărârii Consiliului Local nr.63/26.05.2009 privind stabilirea orarelor de funcţionare ale agenţilor economici persoane fizice şi juridice: 
	În baza OUG nr. 57/2019 privind Codul administrativ, a Ordonanței Guvernului nr. 21/1992 privind protecția consumatorilor , republicată, a Ordonanţei Guvernului nr. 99/2000 privind comercializarea produselor şi serviciilor de piaţă, republicată şi a HCL nr. 63/2009, vă prezint următoarele:
	Prin Hotărârea Consiliului Local nr. 63/26.05.2009 s-au  stabilit orarele de funcționare ale agenților economici , persoane fizice si juridice. 
	În anexa la hotărâre –Nota sunt prevăzute documentele necesare ce trebuie să însoţească cererea pentru eliberarea orarelor de funcţionare pe tipuri de activităţi. 
Având în vedere următoarele:
-prevederile art.30 1 , alin.(1) din Legea nr.307/2006 privind apărarea împotriva incendiilor, actualizată la zi, potrivit cărora ,,punerea în funcţiune a construcţiilor şi amenajărilor noi şi a celor existente la care s-au executat lucrări de modificare şi/sau schimbare a destinaţiei se face numai după obţinerea autorizaţiei de securitate la incendiu.”
-prevederile HG nr.571/2016 pentru aprobarea categoriilor de construcţii şi amenajări care se supun avizării şi/sau autorizării privind securitatea la incendiu, actualizată la zi;
-prevederile art.12, alin.(1) din Ordonanţa nr.195/2005 privind protecţia mediului actualizată la zi conform cărora  ,,Desfăşurarea activităţilor existente precum şi începerea activităţilor noi cu posibil impact semnificativ asupra mediului se realizează numai în baza autorizaţiei/autorizaţiei integrate de mediu.
		Urmare celor de mai sus, se impune modificarea anexei la HCL nr. 63/26.05.2009 – ORARE DE FUNCŢIONARE , prin completarea Notei cu următoarele documente: autorizaţie de securitate la incendiu şi autorizatie integrată de mediu, pentru spaţiile ce necesită obtinerea acestora, dovada deţinerii spaţiului de desfăşurare a activităţii economice-act de proprietate, contract de închiriere, contract de comodat, etc.,plan de situaţie, releveu spaţiu.
Faţă de cele de mai sus propun ca Hotărârea Consiliului Local nr.63/2009 să se modifice corespunzător.

	În speranţa aprobării, vă mulţumesc anticipat!

PRIMAR,
BUCUROIU CONSTANTIN

